als_Latn dik_Latn sag_Latn
Policia e Qarkut të Skodrës dhe të gjitha trupat e mbërritura si mbështetje, e kanë përqëndruar në komunën Temal e fshatin Prekal, operacionin e tyre antikanabis. Në ditën e shtatë të operacionit, 145 forca operative kanë vendosur të ngjiten në zonat e thella malore të zonës së Dukagjinit, për të asgjesuar parcelat me lëndë narkotike që janë evidentuar. Ndërkohë dy reparte të specialeve të RENEA-s, do të sigurojnë zonën e operacionit. Sipas informacioneve të Policisë së Shtetit, një ditë më parë, në operacionin e realizuar në fshatrat e komunës Pult, u asgjesuan 23 052 bimë kanabis sativa, si dhe 4 kg boce marjuane.
als_Latn